મંત્રીશ્રી ચુડાસમાએ જણાવ્યું કે એકધારા જીવનથી જયારે જીવનમાં કંટાળાનો અનુભવ થવા લાગે ત્યારે ઉત્સવોનું આગમન મનુષ્ય માત્રના જીવનમાં ઉર્જાનો સંચાર પુરૂ પાડવાનું કામ કરે છે. ગુજરાતના લોકો ઉત્સવ પ્રિય છે. ઉત્સવો અને લોકો વચ્ચેનો અન્નય સંબંધ લોકોત્સવ બની સમાજ અને કુટુંબો વચ્ચે એકતા તથા સંવાદિતા સ્થાપ્વાની અનેરી કામગીરી કરે છે. આપણે ત્યાં સામાજીક અને ધાર્મિક ઉત્સવો ઋતુઓ અને અર્થ વ્યવસ્થા પ્રમાણે સાથે મળીને ઉજવવામાં આવે છે.